นำสินยันไม่สะเทือน เปลี่ยนผู้ถือหุ้นม่
นำสินประกันไร้ผลระทบ HIH จากออสเตรเลียขายหุ้นทิ้ง
15 ธ.ค. 2558

นำสินประกันไร้ผลระทบ HIH จากออสเตรเลียขายหุ้นทิ้ง 
นายสมบุญ ฟูศรีบุญ กรรมการผู้อำนวยการ บริษัท นำสินประกันภัย เปิดเผยว่า บริษัทได้รับแจ้งจากผู้ซื้อและจาก HIH Overseas Holdings Limited (HIH) ว่า ได้ขายหุ้นทั้งหมดที่ HIH มีอยู่ในบริษัท เมื่อวันที่ 8 ธ.ค.ที่ผ่านมา จำนวน 3.4 ล้านหุ้น หรือ 24.46% ของหุ้นที่มีสิทธิออกเสียงทั้งหมด ให้แก่บุคคล 31 คน ในราคา หุ้นละ 64 บาท คิดเป็นเงินทั้งหมด 217 ล้านบาท เป็นที่เรียบร้อยแล้ว
“ทาง HIH ของออสเตรเลียซึ่งอยู่ในขบวนการชำระบัญชี ได้ติดต่อผมมาเมื่อ 2-3 ปีก่อน ให้ช่วยหานักลงทุนรายใหม่เข้ามาซื้อหุ้นแทนด้วย ผมก็ได้ติดต่อกับคนที่รู้จักและตัวเองก็ได้ซื้อหุ้นเพิ่มอีก 2.49% รวมกับของเดิมที่มีอยู่ก็ประมาณ 3% ซึ่งการเปลี่ยนแปลงโครงสร้างผู้ถือหุ้น ครั้งนี้ไม่มีผลต่อการบริหารงานแต่อย่างใด และไม่ต้องทำคำเสนอซื้อ (Tender Offer) ด้วย” นายสมบุญ กล่าว 
อย่างไรก็ตาม ที่ผ่านมากลุ่ม HIH ถือได้ว่าเป็นบริษัทประกันอันดับ 2 ของออสเตรเลีย แต่เนื่องจากมีการบริหารงานผิดพลาด มีหนี้สินมากกว่าทรัพย์สิน และในที่สุดต้องสมัครใจขอล้มละลายตัวเอง